Majapahit

Majapahit (Sanskerta: Wilwatikta) adolah sabuah kakaisaran yang bapusek di Jawa Timur, Indonesia, nan parnah badiri sakitar 1293 hinggo 1527 M. Kakaisaran ko ditagakkan dek Raden Wijaya manantu Kertanagara, Rajo dirajo Singosari tarakhir, dan mancapai puncak kajayaannyo manjadi kemaharajaan rayo nan manguasoi wilayah nan laweh di Nusantara pado maso kakuasaan Hayam Wuruk, nan bakuaso dari tahun 1350 hinggo 1389.
Kamaharajaan Majapahit adolah kamaharajaan Hindu-Buddha tarakir nan manguasai Nusantara dan dianggap sabagai monarki nan paliang gadang dalam sijarah Indonesia. Manuruik Negarakertagama, kakuasaannyo tabantang dari Jawa, Sumatra, Semenanjung Malaya, Kalimantan, Filipina (Kepulauan Sulu, Manila (Saludung)), Sulawesi, Papua, dan lainnyo.
Manuruik Kakawin Nagarakretagama pupuh XIII–XV, daerah kekuasaan Majapahit maliputi Sumatra, semenanjung Malaya, Kalimantan, Sulawesi, kepulauan Nusa Tenggara, Maluku, Papua, Tumasik (Singapura) dan sabagian kapulauan Filipina. Sumber ini manunjuakan bateh terluas sakaligus puncak kajayaan Kemaharajaan Majapahit.
Manuruik Kidung Sunda pupuh 1 bait 54b dan 65a, kakuasaan Majapahit maliputi Palembang, Tumasik (Singapura), Sampit, Madura, Bali, Koci (Cochinchina, Vietnam), Wandan (Banda, Maluku Tengah), Tanjungpura (Kalimantan) jo Sawakung (Pulau Sebuku).
Kidung Harsa Wijaya mancatat wilayah Majapahit di lua Jawa antaro lain Bali, Tatar, Tumasik, Sampi, Gurun, Wandan, Tanjung-pura, Dompo, Palembang, Makasar, jo Koci.
Salamo maso pamarintahan Hayam Wuruk (1350 sampai 1389) ado 12 wilayah pusat Majapahit, yang dikelola dek karabat dakek rajo.
Sadangkan dalam Prasasti Waringin Pitu (1447 M) disabuikkan bahwa pamarintahan Majapahit dibagi manjadi 14 daerah bawahan, yang dipimpin dek saurang yang bagala Bhre. Daerah-daerah bawahan tasabuik adolah:
Manuruik sumber-sumber lua, sarupo Sulalatus Salatin jo buku Suma Oriental ciptaan Tome Pires. Daerah-daerah ini termasuk:
Para panguaso Majapahit adolah penerus dari keluarga karajaan Singosari, yang dirintis dek Sri Ranggah Rajasa, pandiri Wangsa Rajasa pado akhia abaik ke-13. Berikuik adolah daftar panguaso Majapahit. Parhatikan bahwa tadapek pariode kakosongan antaro pamearintahan Rajasawardhana (panguaso ke-8) jo Girishawardhana yang mungkin diakibatkan dek krisis suksesi yang mamacahkan kaluarga karajaan Majapahit menjadi dua kalompok.
Girīndrawarddhana adolah gala rajo Majapahit tarakhir. Rajo Majapahit yang manggunokan gala iko adolah anak-anak dari Suraprabhawa (Singhawikramawardhana) (Rajo Majapahit ka-10), yaitu: Dyah Wijayakarana, Dyah Wijayakusuma jo Dyah Raṇawijaya gala iko ditamukan dalam Prasasti Waringinpitu yang batahun 1369 Saka (1447 M), serato Prasasti Ptak (OJO XCI) jo Prasasti Jiwu (OJO XCII–XCV) yang kaduonyo batahun 1408 Saka (1486 M).
Brawijaya atau Bhra Wijaya atau Prabu Brawijaya adolah gala yang dianggap melakek pado panguaso Majapahit. Di Mojokerto ditamukan situs makam Putri Campa yang diyakini sabagai istri Brawijaya. Batu nisan makam tersebut barangka tahun 1448, jatuah pado maso pamarintahan Kertawijaya. Hal iko manimbulkan pandapek bahwa, tokoh Brawijaya identik jo Kertawijaya. Bahkan, dalam bagan silsilah yang ditamukan pado pamakaman Ratu Kalinyamat di Jepara, ditulis namo Kertawijaya sabagai namo ayah Raden Patah.
Tokoh lain yang dianggap identik jo Brawijaya adolah Dyah Ranawijaya, yang namonyo tadapek dalam panutupan naskah Pararaton. Seringkali Kertawijaya disabuik Brawijaya I, sadangkan Dyah Ranawijaya disabuik Brawijaya V.
Sabagai gala historis, gala iko diragukan karano sampai kini indak ado sumber dari maso Majapahit yang manyabuikkan adonyo gala Brawijaya.
1. Patih Nambi (Prasasti Penanggungan, 1296 M)
2. Patih Dyah Halayudha (Prasasti Sidateka, 1323 M)
3. Patih Arya Tadah (Prasasti Berumbung, 1329 M)
4. Patih Gajah Mada (Prasasti Batur jo Bendasari) (1357 – 1368) tigo tahun lamonyo tajadi kakosongan jabatan Patih
5. Patih Gajah Enggon (1371 – 1398)
6. Patih Gajah Manguri (1398 – 1410)
7. Patih Gajah Lembana (1410 – 1413)
8. Patih Tuan Kanaka (1413–.....ado karancuan dalam panulisan kitab Pararaton dalam hal iko)
9. Patih..... ????
10. Patih Gajah Geger (Prasasti Waringin Pitu, 1447 M)
11. Patih.... ????
12. Patih.... ????
13. Patih Wahan
14. Patih Udara
Katarangan: - Nam Patih dari nomor ampek sampai nomor delapan, tatulis dalam Kitab Pararaton.
Anggota Dharmaputra tasabuik adolah Ra Kuti, Ra Semi, Ra Tanca, Ra Wedeng, Ra Yuyu, Ra Banyak, jo Ra Pangsa.
Hubungan diplomatik jo negara lain dijalehan dari Kakawin Nagarakretagama pupuh 15, bait 1, langkoknyo adolah:
Pola kasatuan politik khas sijarah Asia Tenggara purba sarupo iko kamudian diidentifikasi dek sijarawan modern sabagai "mandala", yaitu kasatuan yang politik ditantuan dek pusaik atau inti kakuasaannyo daripado pabatasannyo, dan dapek tasusun ateh babarapo unit politik bawahan tanpa integrasi administratif lebiah lanjuik. Daerah-daerah bawahan yang tamasuak dalam lingkup mandala Majapahit, yaitu wilayah Mancanegara jo Nusantara, umumnyo mampunyoi pamimpin asli panguaso daerah tersebut yang manikmati kabebasan internal cukuik lueh. Wilayah-wilayah bawahan ini meskipun saketek-banyak dipangaruhi Majapahit, tetap manjalankan sistem pamarintahannyo sendiri tanpa tarintegrasi lebiah lanjuik dek kakuasaan pusat di ibu kota Majapahit. Pola kakuasaan mandala iko juo ditamukan dalam karajaan-karajaan sabalumnyo, sarupo Sriwijaya jo Angkor, serato mandala-mandala tetangga Majapahit yang sezaman; Ayutthaya jo Champa.
Kutipan rusak: Tag <ref> ado untuak grup banamo "lower-alpha", tapi indak ado <references group="lower-alpha"/>